Document ID: 31999R1283

KOMMISSIONENS FORORDNING (EF) Nr. 1283/1999
af 18. juni 1999
om ændring af forordning (EØF) nr. 1164/89 om gennemførelsesbestemmelserne for støtte til spindhør og hamp
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp(1), senest ændret ved akten vedrørende Østrigs, Finlands og Sveriges tiltrædelse og forordning (EF) nr. 3290/94(2), særlig artikel 4, stk. 5, og
ud fra følgende betragtninger:
(1) Bilag B til Kommissionens forordning (EØF) nr. 1164/89(3), senest ændret ved forordning (EF) nr. 1280/1999(4), indeholder en liste over støtteberettigede hampesorter; de seneste produktionsanalyser viser, at sorten "Fédora 19" ikke systematisk producerer hamp, hvis indhold af tetrahydrocannabinol overholder procentsatsen i artikel 3, stk. 1, tredje afsnit, i Rådets forordning (EØF) nr. 619/71(5), senest ændret ved forordning (EF) nr. 1420/98(6); overskridelsen af procentsatsen er ret beskeden, men det er ikke berettiget at tilskynde til dyrkningen af denne sort, som under alle omstændigheder ikke opfylder den nye tilladte procentsats fra produktionsåret 2001/02;
(2) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -
UDSTEDT FØLGENDE FORORDNING:
Artikel 1
Sorten "Fédora 19" slettes i bilag B til forordning (EØF) nr. 1164/89.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra produktionsåret 2001/02.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juni 1999.

Labels: 17
19